12. 7. 82 De Europæiske Fællesskabers Tidende Nr. L 204/25 (Retsakter hvis offentliggørelse ikke er obligatorisk) RÅD RÅDETS AFGØRELSE af 14. juni 1982 om godkendelse på Fællesskabets vegne af Toldsamarbejdsrådets henstilling om det tekniske samarbejde på toldområdet (82/456/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til henstilling fra Kommissionen, og ud fra følgende betragtninger: Toldsamarbejdsrådets henstilling om det tekniske sam- arbejde på toldområdet kan godkendes af Fællesskabet med øjeblikkelig virkning; de særlige nærmere bestemmelser for dens gennem- førelse bør dog anføres for således at tage hensyn til toldunionens specielle krav — TRUFFET FØLGENDE AFGØRELSE: Artikel 1 Toldsamarbejdsrådets henstilling af 18. juni 1981 om det tekniske samarbejde på toldområdet godkendes. herved på Fællesskabets vegne med øjeblikkelig virk- ning, dog med følgende særlige nærmere bestemmelser for gennemførelsen. Det europæiske økonomiske Fællesskab har til hensigt at iværksætte det i henstillingen forudsete tekniske samarbejde inden for rammerne af aktioner gennemført af Fællesskabet eller af visse medlemsstater, idet be- mærkes, at Det europæiske økonomiske Fællesskabs institutioner ikke har nogen toldskole. Teksten til henstillingen er knyttet til denne afgørelse. Artikel 2 Formanden for Rådet udpeger den person, der er beføjet til at give generalsekretæren for Toldsamarbejdsrådet notifikation om Fællesskabets godkendelse, med øje- blikkelig virkning, af den henstilling og de særlige nær- mere bestemmelser for dens gennemførelse, der er omhandlet i artikel 1. Udfærdiget i Luxembourg, den 14. juni 1982. På Rådets vegne P. de KEERSMAEKER Formand